<classify> Bao la kwanza la washindi lilifungwa na Hamis Shedafa dakika ya 32 kwa shuti kali na bao la pili lilifungwa na Celetine Kapama dakika ya 49 baada ya kuwapiga chenga walinzi wa Uchukuzi SC.Hata hivyo, Uchukuzi SC ilipata pigo dakika ya 71 baada ya mshambuliaji wake tegemeo Issack Ibrahim kutolewa nje kwa kadi nyekundu, baada ya kumfanyia madhambi Hamad Majura.Kutokana na matokeo hayo, Tamisemi inasubiri mshindi kati ya Geita Gold Mine GGM na Tanesco, ambapo watapambana katika mchezo wa fainali utakaofanyika kesho kwenye Uwanja wa Jamhuri. Timu ya wanawake na wanaume ya Uchukuzi SC ya kuvuta kamba zinaongoza kwenye mashindano ya Mei Mosi yanayoendelea mkoani Dodoma.Uchukuzi SC upande wa wanaume tayari imejikusanyia pointi 10 baada ya kuwavuta kwa mivuto 2-0 timu za TPDC, Tanesco, Ukaguzi na CWT, na wamebakiwa na mchezo mmoja kibindoni dhidi ya UDOM.Nao wanawake wamejikusanyia pointi nne baada ya kuwavuta Tanesco na Tamisemi, na leo watamalizia kwa kuvutana na TPDC, inayoongozwa na mchezaji wa zamani wa netiboli wa Ofisi ya Waziri Mkuu, Rose Mkisi.Katika mechi zilizochezwa jana asubuhi Uchukuzi wanaume waliwavuta TPDC kwa 2-0, wakati dada zao waliwavuta Tanesco kwa 2-0. Nao CWT waliokuwa tisa badala ya 10 kwa mujibu wa kanuni waliwavuta UDOM 2-0 kwa wanaume, na Ukaguzi waliwavuta Tanesco pia kwa upande wa wanaume kwa 2-0.  <topic>: MICHEZO 